Die Ironie van Vakansie Hou – Penna se Praatjies
Gepubliseer op April 13, 2017 April 24, 2017 deur Peter Pentz
A! vakansie. Die tyd waar die koffie-plunger vir 4 minute kan staan en brew, in plaas van net 1 minuut op ŉ haastige oggend. Dit alles terwyl jy al eintlik besig is om tande te borsel. Dis waar jy uiteindelik daardie Deon Meyer boek wat jou ma vir jou vir Kersfees gekoop het, kan lees. Laat slaap en een series na die ander binge watch.
Die ironie lê egter in die feit dat ons als behalwe dit doen. Ons pak ons vakansies so vol dat daar eintlik nie tyd is vir ontspan nie. Elke dag word tot die fynste detail beplan. “Môre gaan ons mall toe en daarna gaan ons tone natmaak in die see en laatmiddag is dit uiteet by Bicca’s. O, ja en moenie vergeet nie na dit moet ons foto’s gaan neem langs die see.” Want ons wil tog nie na die vakansie net kan vertel hoe asemrowend ons vakansies was. En jy het mos nie regtig vakansie gehou as jy dit nie op Instagram gelaai het nie. Om nie eers te praat van die story-funksie op jou WhatsApp, SnapChat, Instagram en Facebook nie.
Vakansies Vic Falls en kus toe is lekker, maar as ons weer terug is by die huis, is dit eers dan wanneer ons weer asem kan skep.
Toe ek jonger was het ek baie maal vir my ouers gevra wat ons die vakansie gaan doen dan sou my ma sê, “Ons gaan met Jan Tuisbly se karretjie ry.” Eers het ek gedink dis ŉ tipe pretrit, net op later te besef dis eintlik maar net oulike woorde vir, “Ons gaan by die huis bly.”
Soos ek ouer word (en nou klink dit asof ek al ŉ ou man is) verkies ek eintlik om meer gereeld met “Jan Tuisbly se karretjie te ry”. Ek is min genoeg by die huis en as ek die geleentheid het om tuis te wees is dit presies wat ek wil doen – tuis bly. Ja vakansies by die see is pret, moenie ŉ fout maak nie. Mens herlaai tog mos maar in ŉ ander omgewing. Dis net, huis is waar die hart is en my hart is by die huis en dis waar ek my “hart herlaai”.
Ek sê nou die dag vir iemand vir my is ŉ goeie vakansie ŉ vakansie waar ek met mense na aan my kan opvang en wie ek lanklaas gesien het. Of ons nou gaan fietsry op Seepunt se Promenade of by die huis sit en wyn drink, dit maak nie saak nie. Jy hoef nie altyd iewers heen te gaan om ŉ goeie vakansie te hê nie. Rus ŉ slag. As die vakansie verby is, dan wens jy, jy het meer gerus.
Afternoon cycle on Sea Point Promanade. 🚲 pic.twitter.com/Kf290O08qU
— Peter Pentz (@PeterPentz1) April 11, 2017
Wag, my plunger staan nou al vir die afgelope halfuur en koffie brew, tyd om te gaan koffie drink.
Ns. Wat is jou ideale vakansie?
4 thoughts on “Die Ironie van Vakansie Hou”
Ian De jongh sê:
April 13, 2017 om 12:28 nm
April 13, 2017 om 12:45 nm
Lekker Peter, jy slaan hom op sy kop. Ek kort gewoonlik ‘n vakansie na ‘n vakansie. Lekker vakansie hou en rus uit.
April 13, 2017 om 12:56 nm
Topklas mnr Pentz. Soveel waarhede daar in! Dankie vir die lekker lees!
April 20, 2017 om 10:52 vm
My beste vakansie is een vol storieboeke, my hond op my skoot iewers in die sonnetjie. Koffiewinkels en mense sit en kyk- die lekkerste lekker is verfkwas in die hand of sketsboek in dir skoot. Stap sonder haas is beslis iets wat ek kan aanhou doen sonder om moeg te raak. Mens sien soveel meer raak, so on die stap.